Vahid müəllim, inanın, minlərlə misal gətirə bilərəm ki, xüsusi təyinatlı şirkətlər yaradılır və burada məsuliyyət artıq SOCAR-ın deyil, bu şirkətin məsuliyyəti olur, bu şirkət borclanmaya girir və məsuliyyət daşıyır. SOCAR üçün də dəstək vermək daha asan olur və bu şirkət də xüsusi təyinatlı şirkət olduğuna, öz layihəsi çərçivəsində məsuliyyət daşıdığına, başqa münasibətlərə görə öhdəlik daşımadığına görə borclanmanı daha yüngül və əlverişli şərtlərlə həyata keçirə bilir. SOCAR-ın borcları, öhdəlikləri artıq buna təsir eləmir. Bu sxem çox əlverişli olduğuna görə buna gedirik. 6 milyarda yaxın vəsait tələb olunacaq. SOCAR-ın 6 milyardı varsa, bundan daha önəmli layihələr var. Amma bununla paralel olaraq Azərbaycan bazarında qaz tələbatını ödəmək üçün bu layihə həyata keçirilməlidir.